ДИР РУХ1ИЯВ ЭМЕН.

Дир рух1ияв эмен г1акълудул ралъад,

Рух1ал хат1абалъан хвасар гьарурав,

Дир рух1ияв эмен, алжаналъул рух1,

Х1икматаб асаралъ рек1ей х1ал кьурав.

Дир рух1ияв эмен х1асраталъул нур,

Х1абургъарал рак1ал рац1ц1ад гьарурав,

Мунагьазул гьирал т1асаги росун

Т1арикъатальун нух рек1елъ малъарав.

Дир рух1ияв эмен алжанальул нур

Аллагьасде рак1ал г1агар гьарурав,

Аварагасдасан с.т.г1.в. салам босарал

Силсила нижее кодобе кьурав.

Дир рух1ияв эмен- мюридасул нафс,

Намусалъ малъухъе т1обит1улеб фарз,

Файдаялье кьураб меседилаб вирд,

Дуг1адулъе ккурал дир устарзаби.

Дир рух1ияв эмен унго кинадай

Дуде квер борхизе рак1алде ккараб

Дуниялалдаго нур барав мушид,

Ниж бесдал гьаризе къор гъезе к1вараб.

Дир рух1ияв эмен алжаналъул нур,

Балагьаб доб август мун шагьидлъараб,

Баракат - рах1матлъун нижей вук1арав,

Баракат аниб тун арав ватаги.